รัฐบาลเชิญชวนประชาชนเฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินเลียบพระนครในวันที่ 24 ตุลาคม 2562
รัฐบาลเชิญชวนประชาชนเฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินเลียบพระนครในวันที่ 24 ตุลาคม 2562    รัฐบาล โดยคณะกรรมการฝ่ายประชาสัมพันธ์งานพระราชพิธีบรมราชาภิเษก พุทธศักราช 2562 เชิญชวนประชาชนริมฝั่งแม่น้ำเจ้าพระยาทั้ง 2 ฝั่ง เฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินเลียบพระนคร โดยกระบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 เพื่อถวายพระพรชัยมงคลและแสดงความจงรักภักดีในวันที่ 24 ตุลาคม 2562 พร้อมเชิญชวนร่วมพิธีเจริญชัยมงคลคาถา ยังวัดที่อยู่ริมฝั่งแม่น้ำเจ้าพระยาจำนวน 6 แห่ง ได้แก่ วัดราชาธิวาสวิหาร วัดเทวราชกุญชร วัดสามพระยา วัดบวรมงคล วัดคฤหบดี และวัดระฆังโฆสิตาราม โดยจะเริ่มเจริญชัยมงคลคาถา ตั้งแต่เรือพระที่นั่งสุพรรณหงส์ยาตราผ่านวัดและเสร็จพิธีเมื่อเรือพระที่นั่งสุพรรณหงส์พ้นเขตวัด